Diari Oficial de la Generalitat Valenciana


Sumari del DOGV 4959, del 04-03-2005 (2005/2273)

Informació pública del programa d'actuació integrada (PAI) del sector Residencial Golf Fontanars, acompanyada d'homologació modificativa, plan parcial, i estudi d'impacte ambiental.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2273


Organisme emissor
:   Ajuntament de Fontanars dels Alforins

Tipus de document
:   Anunci

Informació pública del programa d'actuació integrada (PAI) del sector Residencial Golf Fontanars, acompanyada d'homologació modificativa, plan parcial, i estudi d'impacte ambiental. [2005/N2273]
  
I. Amb data 4 de febrer de 2005, la mercantil Espacios Medioambientals Fontanars, SL, ha presentat, en el Registre General d'este ajuntament, una proposta del programa d'actuació integrada (PAI) del sector Residencial Golf Fontanars, acompanyada d'homologació modificativa, pla parcial, i estudi d'impacte ambiental.
  
II. Per mitjà del present edicte, es fa saber, per a general coneixement i efectes, que amb l'acord previ adoptat per Ple de la Corporació, en sessió de 18 de febrer de 2005, se sotmet a informació pública, per període d'un mes, l'homologació modificativa del sector Residencial Golf Fontanars, pla parcial, i estudi d'impacte ambiental, a fi que qualsevol persona física o jurídica puga examinar tals documents i presentar les al·legacions i suggeriments que estime convenients.
  
III. Així mateix, i en virtut del mateix acord plenari, se sotmet simultàniament a informació pública la proposta de programa d'actuació integrada, acompanyada dels estatuts i acords socials de l'agrupació d'interés urbanístic, per un període de 20 dies hàbils, a efectes de rebre al·legacions i alternatives tècniques, segons el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que tinguen per convenient en el Registre General d'este ajuntament, en plica tancada i amb la documentació que s'assenyala en els apartats c) i d) de l'article 32 de la Llei 6/1994.
  
Estos terminis quedaran prorrogats, per vint dies addicionals, si durant els primers 10 dies d'informació pública, alguna persona es comprometera a presentar alternativa tècnica substancialment diferent de l'original, conforme al que disposa l'article 46.4 de la Llei Reguladora de l'Activitat Urbanística. La pròrroga es farà constar en l'expedient, s'anunciarà en el tauler d'anuncis de l'ajuntament, i es comunicarà als que, per desconéixer-la, presenten pliques prematurament.
  
L'acte d'obertura de pliques tindrà lloc en el Saló de Sessions de la casa consistorial, a les 20:00 hores de la següent data hàbil a la conclusió del termini per a presentar-les o a les 13 hores si és dissabte. Durant els 10 dies següents al d'obertura de pliques podrà ser objecte de consulta i al·legacions totes les actuacions de l'expedient.
  
IV. La referida documentació podrà examinar-se en les oficines municipals, obertes al públic amb el següent horari: de dilluns a divendres de 7:30 a 14 hores i dissabtes de 9 a 14 hores, podent-se obtindre còpies en CÒPIES d'Ontinyent, amb domicili en el carrer de Daniel Gil, número 40, telèfon i fax número 96 238 55 23.
  
V. El present edicte es publicarà en un diari d'informació general editat a la Comunitat Valenciana, i en el Diari Oficial de la Generalitat Valenciana (DOGV), comptant-se els terminis anteriorment indicats des de l'última publicació de l'edicte; i complix la funció de notificació per edictes, de conformitat amb el que preveu l'article 59.4 de la Llei de Règim Jurídic de les Administracions Públiques i del Procediment Administratiu Comú, Llei 30/1992, respecte dels propietaris de parcel·les la titularitat o del qual domicili a efectes de notificacions es desconeix.